عراق گه سفر قیلگن امریکا قوشمه ایالت لری تشقی ایش لر وزیری جان کری نینگ, بغداد ده گی اوچره شو لری آرتیدن عراق نینگ اربیل شهری گه بارگن لیگی بلدریلدی. کری نینگ مسعود بارزانی بیلن اوچره شیب, بغداد ده گی ینگی حکومت نینگ قوریلیشی پروسه سی دن چیکیلمس لیگی نی طلب ایتیشی کوتیلماقده. امریکا قوشمه ایالت لری تشقی ایش لر وزیر لیگی تمانیدن بیریلگن بیانات ده, اوشبو سفر نینگ عراق لیق کُرت لر بیلن مشوره ایتیلیشی و همده بغداد ده گی قوریلیشی ایش لری دوام ایتیتگن ینگی حکومت جهتی دن مهم ایکن لیگی بلدریلدی. بیانات ده, سیله نه دیگن جمهوررئیسی نینگ ینه عراق و همده کرت منفعت لری گه اویغون بولیشی نینگ ممکن ایکن لیگی قید ایتیلدی. کری نینگ, بغداد گه قیلگن سفری جریانی ده باش وزیر المالکی نینگ کرت و باشقه اقلیت لر گه ینه ده کوپراق صلاحیت بیریشی نی طلب ایتگن لیگی معلوم قلیندی. عینی دمده بارزانی نینگ سی ان ان تلویزیونی بیلن قیلگن مصاحبه سیده, عراق ده ایندی اوز کیله جک لری نی تعین ایتیش وقتی نینگ کیلگن لیگی نی بلدرگن لیگی بلدریلدی. طلب لری نینگ المالکی تمانیدن رد ایتیلگن لیگی نی بلدرگن بارزانی نینگ, "حاضرگی کونده گی عراق ایککی هفته آلدینگی عراق دن فرقلی" دییه قید ایتگن لیگی معلوم قلیندی. شیعه لر بیلن سنی لرنینگ اوز ارا کیلیشیب آلیب رهبریت ده حقیقی بیر همکارلیک نینگ موجود ایکن لیگی تقدیرده, عراق شام اسلام دولتی منطقه دن اوزاق لشتریلیشی نینگ ممکن ایکن لیگی نی بلدرگن بارزانی, "اوشبو وضعیت گه سبب بولگن کیشی نینگ اوز وظیفه سی نی ترک ایتیشی کیره ک" دییه قید ایتیب المالکی نینگ استعفا ایتیشی نی طلب ایتدی.
حادثه پایتخت تاشکینت ده یوزبیرگن
